346 = 



tim circa rotundatnm verticem crebris, interdum vero paucissimis 

 pictum, quod vitello aurantio, sapidissimo, omnia maritimarura 

 avium ova laude vincit. Parit circa i5 — 20 Junii , imo sub finem 

 Maji, locis saepe ita praeruptis, ut vix spatium sit, ubi incubans 

 avis insistere possit, quae erecta stans, ovum foveolae adaptatum et 

 immobile ano fovet, et saepe in mari vaga per horas nudum linquit. 

 In mari natant saepe dormitabundae, ut perticis e scaplia occidi 

 possint, tumque terrore ita percelluntur, ut neque natare , nec sub- 

 volare, nec urinari sciant et in superficie raaris quasi volvuntur. 

 Alias sunt timidae, minusque stolidae aliis marinis. Diu sub aqua 

 durmt, et piscibus maxime vivunt, unde caro pisculenta. A mari 

 saepe in littora post tempestates egeruntur integerrima et non putre- 

 factae , forsan a diuturniore mora sub aquis suffocatae. Dum ovis 

 insident facile fustibus caedi, vel laqueis^ retibusve inje. tis capi 

 possunt, et dum una capitur, vicinae non turbantur. Hyeme in 

 mari glaciali et Camtschatico desunt ; sed in M. germanico et bal- 

 thico omni anni tempore visuntur. Ova delineavit Steller in 

 Comment, Petrop. Tom. IV. p. 4 '4* seqq. tab. 10. 



Descr. Magnitudo Boschadis, vel paulo major. Rostrum 

 nigrum, maxilla superiore mobilissima, ad apicem utrinque crena 

 insigni ; os intus flavum ; liugua subbifida. hides albicantes. Cor- 

 pus supra nigrum, subtus, quousque aquae imraergitur, album. La- 

 tera in borealibus fusco nebulosa. Remiges secundariae apice trun- 

 cato - albae. Cauda rotundata, nigra, rectricibus plerumque denis. 

 Subalares albae, scapis nigris, .majores canae. Sutura plumacea pone 

 oculos longitudinalis. — Mas habet caput et collum, usque ad me- 

 dium, totum fuligineo - atrum ; in quibusdam (on Varietas?) niveus 

 circulus oculum arcte cingit et per suturam linea alba producitur. 



